
PRAEFATIO. 



Quae aplerisque despicatui habentur carmina medii 
aevi latina , ea non indigna esse accuratiore et pleniore 
cognitione et olim fuerunt qui probe intelligerent et 
nuper memorabilibus admodum exemplis Isengrimi Rei- 
nardique denuo patefactum est. non deerunt qui nihi- 
lominus omnem curam his carminibus impensam futilem 
atque indecoram existiment, tralaticia graecae roma- 
naeque antiquitatis admiratione ita quasi occaecati ut in 
plerorumque antiquorum poetarum latinorum mediocri- 
tate facile acquiescant vel delectentur adeo ea miri- 
fice, quaecunque autem medio aevo latinis versibus 
scripta sunt vehementer omnia fastidiant, ac si ora- 
tionis puritate versuumqua concinna elegantia poema- 
tum virtus unice censetur nemo erit tam absurdus ut 
infitiari conetur aut nulla aut paucissima supereSse m*e- 
dii aevi carmina quae hac ex parte cum veterum poesi 
aliquatenus comparari mereantur, sed ingenuum ro- 
manae orationis colorem et perfectam versuum ad anti- 
quorum poetarum exemplar condendorum artem qui 
possis expectare ab ea aetate qua omnium divinarum 
humanarumque rerum prorsus immutata ratione lingua 
etiam latina a nativa indole paullatim ita deflexit ut pro- 
gnata magis ex prisco sermone videri debeat quam ad 
eius normam severe exigi? hoc igitur dicendi genere* 
novicio illo quidem minimeque puro , sed omni tamen 
sentiendi cogitandique rationi quae tum propria erat 





hominum apprime consentaneo , nonnulli illis tempori- 
bus ita utebantur ut qui antiqui sermonis ascita quadam 
reluti oblivione ad eorum scripta accedit neque gravi- 
tatem neque venustatcjn merito desiderare possit, et 
hymni quidem veteris ecclesiae aliaque illius aetatis 
sacra carmina quanta et sublimitate et dulcedine excel- 
lant dudum inter omnes constat , optime autem intelle- 
xit summus seculi nostri poeta , qui cum in Fausto suo 
paucos quosdam versus de praestantissimo huius generis 
carmine depromptos suis versibus divina arte interponit 
mira plane vi lectorum animos percellit; quae plerique 
minus norunt epica carmina medio aevo latine scripta 
nec ipsa destituta sunt poetica virtute et quanti vis 
pretii aestimari digna si ex vulgi narrationibus carmi- 
nibusque eorum hausta est materies ut vel ignotas fabu- 
las inde cognoscamus vel earum quae aliunde notae sunt 
series quasi et complexus plenior atque integrior fiat. 

Eius rei luculentum extare t exemplum si integrum 
superesset illud carmen cuius parvam particulam hic 
evulgamus Ruotliep nomine a nobis inscriptam quem 
ad modum ipsa rei ratio flagitare videbatur, qui hoc 
fragmentum mecum ut ederem benevole communicavit 
Henricus Hoffmannus fallerslebensis , vir clarissimus, 
cuius consuetudine commoratio mea vindobonensis 
magnopere exhilaratur, descripserat illud solita dili- 
gentia ex duobus foliis membranaceis quadratis seculi 
undecimi quae possidet reverendus pater Iodocus Stiil- 
zius , canonicus regularis ad s. Florianum. huius apo- 
graphi fidem dum sequimur membranasque accurate- 
reddimus iusta tamen interpunctione lectorum commodo 
consulendum censuimus. in quo negotio non mediocri- 
ter adiutus sum eiusdem Hoffmanni sollertia quae in ple- 
risque omnibus me prae vertit, ulterius progredi non 

licuit inter varlfes occupationes et sine idoneo quique 
in promptu esset quovis tempore librorum apparatu 
horum carminum editionem propterea festinanti ut End- 
lichero etWolfio, viris praestantissimis , quorum sicuti 
insignem eruditionem indies magis miror ita comitatem 
et benevolentiam quotidie laetus experior , Vindobona 
^discedens tenue licet ac rude , at aliquod tamen grati 
animi documentum relinquerem, itaque nec lacunis qui- 
bus alterius folii pagina posterior mutilata margine 
deformis est mea coniectura explendis operam dedi nec 
de fabula quam poeta versibus scripsit deque carminis 
praestantia multus esse volui, atque complementorum 
quidem magnam nec nisi diuturna cogitatione superan- 
dam difficultatem eo magis devitandam putavi quo minus 
in hac tam aequabili dimidiorum versuum iactura certi 
aliquid me assecuturum esse confidebam ; carminis autem 
ab ieiuna irreparabilis veterum poetarum consuetudinis 
affectatione liberrimi teneram venustatem lectores ipsi 
persentiscent ; de fabula denique quam nemo praeterea 
tradidit quid possum dicere aliud quam quod ipsa haec 
quam edo carminis particula omnibus subministrat? 
continet autem hoc fragmentum pauca admodum quae 
cum summa carminis cohaereant, plura, opinor, sup- 
peditaturum nisi inter primam et alteram fragmenti par- 
tem viginti quinque capita intercidissent, in quibus ma- 
ter filium post decem annorum absentiam reducem agno- 
visse mutuaeque narrationes locum habuisse videntur, 
sed fabulae aliquam saltem lucem affulsuram spero 
cum editum erit fragmentum huius carminis monacense. 
de quo fragmento nihil compertum habeo nisi quod 
Bernardus Iosephus Docenus , vir praestantissimus , as- 
siduus ille et sollers in scrutando et proinde in repe- 
riendo felicissimus, sed evulgandi ea quae indagaverat 

nimium parcus % in miscellaneorum suofrum vol. i. p« J 69 J 
significavit, invenisse se particulam carminis epici ver- 
sibus latinis leoninis scripti, in qua particula Ruotliep 
et Itnn^unc nomina illiusque viri pugnam cum nano com- 
memorari. ubi nactus fuero exemplar fragmenti mona- 
censis, quod non despero fore ut nanciscar cum et 
Schmell$ri, bibliothecae monscensis custodis claris- 
simi , miram humanitatem expertus norim et huius alte- 
rius fragmenti editione quasi rem derelictam occupasse 
mihi videar, ad hoc carmen omni cura satis dignum 

redeuu4 un * erit. 

Nunc unum tantum addo non alienum fortasse ab 
hoc loco, etenim Yilkinensium historia , cap. xl., 
narrat Alfricum , furem famosissimum , ensem illum 
nobilem qui Eckisax (Eckesahs) appellabatur, et fecisse 
et deinde suffuratum esse patri suo et dedisse regi cui- 
dam Roseleif; eum hunc ensem diligenter servasse 
donec «pervenerit ad filium eius Rozeleif qui illo ense 
multos viros interfecerit. [Enn thad sverd var stolid oc 
leynt leingi 9 enn thad gerdi Aljrikur dvergur hinn mikli 
stelare. hann kom i thad berg er fadir hans atliley - 
nelpga* oc stalhann thvijrafedur sinom* oc gaf hann 
Jidann kongi Roseleif s thar var thad vel vdrdveitt 9 thar 
til er hinn ungi Rozeleif bar thad s oc thar med drap 
hann margann mann\. ad duplicem exemplaris perin- 
skjoldiani scripturam Roseleif et Rozeleif tertia accedit 
codicis arnamagnaeani clxxiix, de quo v. Rafuii inter- 
pretatio danica (nordiske kaemper-historier t. 2 . p. 65o). 
ibi hoc nomen scribitur Rutsileif, haec diversitas nihil 
mirum habet si peregrinum esse hoc nomen existima- 
mus, hoc est theotiscum, quod ipsa Yilkinensium histo- 
riae origo et ratio suadet, itaque non inepte quis su- 
spicetur gemulam germanici nominis formam nullam 

fuisse aliam qyL&mRuotliep. Nam liep et leif (quod theo- 
tisce dicitur leip) terminationum , etsi e radicibus natae 
sunt plane diversis, tamen non tanta est disparilitas 
ut magni sit momenti , praesertim cum compositorum 
ex duobus vocabulis nominum posterior pars minus 
grave pondus habere soleat ipsumque illud quo multa 
nomina terminantur liep cum altero leip saepius commu- 
tetur et fortasse inde degeneraverit , quae lac. Grimmi 
est sententia (gr. t. 2. p. 70.) , quamquam respicit ille 
multo posterius tempus quam quO carmen nostrum 
scriptum esse potest, ex priore vocabulo ruot vel ut 
antiquiore tempore scribitur hruot , quod vocabulum 
gloriam sive laudem significat , multa formantur nomina, 
quorum complura recenset grammatica (vol. 2. p. 354«)* 
ut non Hr&dhleif* sicuti linguae leges postulabant , sed 
Roseleif , Rozeleif, RutsileiJ in historia Yilkinensium 
scriptum sit factum videtur propterea quod ex theo- 
tisca lingua hoc nomen acceptum nec intellectum erat, 
fortasse igitur qui mirificum illum ensem possedisse 
dicitur Rutsile{f nemo erat alius quam Ruotlicp nostri 
carminis, qui cum decem annos exui esset multos eo 
tempore praestantissimo ense interficere potuit, atque 
cum nano pugnasse narratur in fragmento monacensi, 
quod autem nostri fragmenti versu lxxi. , non integro 
illo quidem , comes dici ridetur , non rex , non ma- 
gnam habet difficultatem. nam multiplici fabulae dum 
propagantur vicissitudini obnoxiae sunt , ut hac quidem 
ex parte nihil fortasse obstet quominus latinum carmen 
eidem aut consimili carmini originem debere existime- 
mus quale Guil. Grimmius in praeclaro libro quem de 
fabula Germanorum heroica scripsit (p. 181) in Yilki- 
nensium historia obscure significari animadvertit, sed 
si quis' dicat hoc esse hariolari , nescio sane quo modo 

me defendam , immo absurdus plane essem si pro tam 
tenui opinatione pervicacius pugnare auderem» 

Alterum quod primus edo carmen , multo' quidem 
inferius priore , sed non illepidum tamen , Matthaei 
vindocinensis est, de quo poeta praeter Lejserum 
(hist. poet. et poem. m. aevi p. 765.) et Fabricium (bibi, 
med. iat. t. 5. p. 54- seq. ed. patav.) scriptores historiae 
litterarum Galliae (t. i5. p. 420* seqq.) egerunt, ne hi 
quidem satis accurate et plene , *cum eos latuerint plura 
huius poetae carmina, sed de his alio tempore dicetur, 
Milonem profero e duobus libris vindobonensibus. eorum 
primum, numero cccni. , membranaceum sec. xiv., fo- 
liorum formae quam octavam dicimus 166. , possidet 
bibliotheca augusta dono Endlicheri qui eum ante ali- 
quot annos Posonii invenerat, complet Milo folia quat- 
tuor inde a quinquagesimo quinto, alter codex, numero 
cccxn. (olim inter salisburgenses 8. o.) , foliorum mem- 
branaceorum formae octavae 112., eodem quo ille se- 
culo scriptus, Milonem continet foliis a vigesimo sep- 
timo quinque, ex hoc altero codice, qui quae habet 
explicationum additamenta ea inutilia sunt , et versum 
addidimus in priore codice (quem A appello cum salis- 
burgensis mihi B sit) omissum et quosdam alios versi- 
culos emendavimus, in qua re caute versandum erat 
propter interpolationes quibus hunc librum depravatum 
esse periti facile intelligent. ut vero nonnunquam 
in eo inveniatur quod placere possit etsi non videatur 
esse verum , aliis tamen in locis verissimis prioris li- 
bri scripturis ineptias substituit, ita cum versu 11 3. 
Milonis mens fluctuare dicatur ignara portus interpola- 
tor, ut productum non praeter morem Matthaei ignara 
vocabuli ultimum a removeret , genetivum casum portus 
in portu ablativum mutavit dumque metrum corrigit 

sententiae rationem prorsus pervertit. Quae hic codex 
salisburgensis post versum 68. addit duo disticha, ea 
quam intempestive atque absurde sint interposita nemo 
non videt, itaque priorem librum ubicunque fieri potuit 
secutus sum , ab utroque autem libro rarissime discessi, 
praeter hos codices Floribus poetarum usus sum , quo- 
rum bibliotheca vindobonensis possidet exemplar for- 
dae quadratae 'inpressum de\ffanno dTii m. cccc. lxxxvij. 
in his Floribus , quorum hanc editionem non comme- 
morat lac. Grimmius Reinh. p. lviii. , apposito Matthaei 
nomine duo Milonis loci afferuntur, ac primum qui- 
dem 1 . i. cap. 36 . haec verba posita sunt (versu editio- 
nis nostrae 91. seq.) 

rebusque sinistris 
Plenius anxietas ingeniosa sapit . 
nam quod praecedit Ingenii dolor auget opes utrum 
aliunde petitum sit an diversam a codicum vindobonen- 
sium scriptura lectionem contineat indagare non potui, 
deinde eiusdem libri capite 3 y. versus 97. et 98. affe- 
runtur, 'ut eo loco significavimus, addendum censui 
hoc Florum exemplar 1 . 2. cap. 20. in versu Isengrimi 
79. non maiora habere, sed peiora plane ut codicem 
berolinensem. 

Quod tertio loco posuimus carmen satis antiquum 
est, depromptum quippe ex cod. vind. cxvi. (olim 
salisb. 5 .) qui liber, in membranis formae maioris se- 
culo decimoscriptus , ultima pagina (i57 b ) hoc carmen 
continet nulla inscriptione insignitum , sed signis musi^ 
cis intra versus ascriptis, haec signa omisimus, addi- 
dimus autem interpunctionem versusque qui in codice 
perpetuo tenore continuantur divisimus, leve quidem 
neque ullius usus videri potest hoc carmem , sed qui 
plura parilis aetatis similia poemata evulgaret bene 

mereretur de historia antiquissimae populi nostri poesis 
lyricae. 

Denique animi causa subiunximus elegiacum carmen 
quod epistolam litterarum studiosi parisiensis nomina- 
vimus, desumptum ex cod. vind. ccxlyi (olim U. 617.). 
FoL 68 b . exaratum ibi est hoc carmen seculo xm. 

Scrib. Vindobonae pridie kal. iul. a. mu dccc. xxxiv. 

[i*] Tunc sibimet comedunt .... et pullis tribuerant. 
Cum per aperturas in domate quis sibi micas 
Prebet , mox illo concurrebant adhiando 9 
Captantes auide quidquit contingere cuique. 

5 Sic consuefacte sunt post modicum cito cuncte. 
Quin post ostiolum , sibi cum fieret patefactum, 
In manibus resident, quod eis datum accipiebant, 
Dumque sunt sature , leniendo manuque polite 
Doma sua sponte certatim mox subierunt 
10 Et Componendo rostris pennas, residendo, 

Sic gaudendo, diem quod non siluere per omnem, 
Oblectamentum fit herili deliciosum, 1 ; 

Cum nimis insuaue senibus sit tale quid omne. 
Pabula nulligena uel aqua stant in domicella xxxvi 
1 5 Sturnorum, sed eos duxere fame domitandos, 

Yt per aperturas poscant escas sibi dandas. 

Quod primo ueteres nimium renuere parentds : 
Cum pullis non dant, has illi deseruerunt, 

Qui digitum prebent , his illi mox adhiahant. 

20 Eligitur sciola super hos doctura magistra xxxVii 
Nostratim fari ‘Pater et ‘noster recitare 
Usque c qui es in celis’, lis lin lis triplicatis. 

Staza soror ‘canite! canite! 1 doceat geminare. 
Quod pulli discunt Veteres quam discere possent ! 

— ! . . * • — f 

14. aqua stant] supra ascriptum limpha stat. 

a5 Interea miles, consanguineus simul eius, xxxvm 
Cum domina vadunt harpatores ubi ludunt. 

Miles , ut audiuit male quam rithmum modulauit 
Inter eos summus illius artis alumnus, 

Ad dominam dixit, ibi si plus harpa fuisset. 

3 o 'Est\ ait, 'hic harpa, melior qua non erit ulla, xxxvim 
In qua, dum uixit, meus heros simphoniauit, 
Cuius clangore mea menS languescit' amore* 
Quam nemo i tetigit is postquam uiuere finit, 1 
In qua , si ;uultis , rithmos modulare valetis. > 

> 35 Quam iubet afferri sibi, quam, citat is moderari 
[i>] . . * . . . . . . . digitis geminis modo dextra 
Tangendo chordas dulces reddit nimis od&S, 
Multum distincte faciens uariamina queque, 

Quod pede saltandi , manibus neumas uel agendi 
40 Nescius omnino citus hec perdisceret ambo.* 

Qui prins audacter chordas pulsant ioculanter, 

. Auscultant illi taciti, modulfrre nec ausi* 

Sic tribus insolitis actis dulcissime rithmis 
. Quartum poscit hera faceret, petit et sua nata, xr. 
45 Eius contribulis quem saltaret , uel herilis 

Quem, per sis terna siue diastefna dando responsa. 
Dum mirabiliter operareturue decenter, 

Surrexit iuucnis , quo contra surgit herilis- 
Ille uelut falcho se girat et hec ut hirundo; 

5o Ast ubi conueniunt, citius se preteriebant; 

Is se mouisse, sed cernitur illa natasse, 

‘ Neutrum , saltasse , neumas manibus variasse; 
Nemo corrigere quo posset, si voluisset. 

Tunc signum dederant, ibi multi quod dduefrunt, 



42. taciti] tanti membrana . 52 . litteris inclinatis scripsi 

quae in codice non leguntur . 

55 Deponendo manas, finitus sit quia rithmus. 

Insimul et resident et in alterutrum nimis ardent, 
Lege maritali cupientes consociari, 

Illius id matre fieri nimium cupiente, 

Atque facultante, quod uellexit sermocinare. 

60 Hunc dominella rogat, quo secum tessere ludat, xli 
Annulus ut uicti donetur ter superanti. 

Tunc is, c qui ludum, quem ludamus modo, primum 
Acquirat’, dixit, 1 digitalis uterque suus sit’ 

Hec ea laudauit, ludens et; eum superauit, 

65 Gratis perdente iuuene, gratis, sibi dante. 

Que, nimium leta se sic habuisse trophea, 1 xlh 
Ludendo proprium cito perdebat digitaleiq. 

Quem trahit a digito, iaciebat eique rotando. , 
In cuius medio nodus fuerat cauus intro; 

70 Hunc nisi laxaret, digito non inposuisset. 

* * * * * * * * * 

[a*] Sic pedat ad mensam comes 

Non tamen in solio uoluit residere supremo, 

Sed subiectiue matris dextrim uelut hospes, . 
Atque libens totum sibi permisit dominatum. 

75 Hec quod ei dederat reuerenter suscipiebat. 
Incidens panem turbam partitur in omnem, 
Transmisit cuiuis discum specialibus escis, 

Cum uino pateram , mittens aliquando medonem. 
Rotlieb contribulis conuiua fuit socialis. 

60 Ex uno pane comedunt, uno quoque lance, 

Ex uno cyato biberant communiter ainbo. 



64. ludens] ludans membrana . 

i 

Matri conuiua solet esse monedula sola, ~ 

Cui pilulam mice eum dat, capit illa superbe, 
Perspacians mensam transueram transilit omnem. 
85 Fercula post multa, post pocula totque secuta 
Tunc hera poscit aquam ; camerarius attulit illam* 
Ad mensas quasque summo iubet hanc dare cuique: 
v Post hinc pincerne passim potum tribuere. 

Mensis amotis, mensalibus atque plicatis, 

90 Leti consurgunt, domine gratesque dederunt; 
Dicunt gaudere Rotlieb sanum rediisse, 

Quo consoletur matrem , ne plus trihuletur, 
Primitus vt sepe , dolet illo cum caruisse. 

Est diuulgatum cito per totam regionem, mcviu 
95 Rotlieb uenisse, locupletatum sat abunde. 

Dum sibi post' placuit, dum secretumque sibi fit 
Intrat conclauecum dilecta sibi matre, 
Scutiferumque iubet, Enthecam quo sibi ferret. 
De qua multiplices extraxit opes preciosas 
100 In chrusinis, in pelliciis, census et alius, 

Exui que denis nanciscebatur in annis. 

Post poscit peras, quas scutifer attulit ambas. lxviiii 



82. monedula vocabulo supra ascriptum theotiscum taba. 
saepius hoc vocabulum invenitur , in quibusdam dialhc - 
tis, ut in austriaca et bavarica , ne nunc quidem obsole- 
tum , v. Hoffm. fundgr. p. 893«. sumerl. 5, 22. 479 32. 
hinc vereor ne tba , quod legitur in glossis trevirensibus 
(Hoffm. gtoss. 4, 3 t J y satis sese tueatur contra suspicio- 
nem ab lac . Grimmio , viro incomparabili , prolatam 
gramm . vol. 3 . p. 362, praesertim cum monacensis codex 
pleniorem formam suppeditet taha, vindobonensis tabe, 
v. Graff. DiuU 3, 24 u illud addo , accentuunv in his 
/ ~ duobu/ codicibus nullam esse auctoritatem. 

Extrahat ut ganeis iubethunc, factos aput afrot. 
Quos dum produxit , matri iocuianter is inquit: 
io5 'Hos.<deseru*ui 9 tenushac v maten b ubi njansi 
[a b j . . . ^sapidi uideant panes africani. . 

... ... puto quo soli uide&mus’ 

...... rum quo panem dissecat unum. 

entum lancis sub quo fuit aurum. 

; . • . . ; sit iubar argeutique reluxit. 

• ictos cernens tria per loca lances. 

lima cito clauorum capitella. 

lances uidet aureolos ibi nummos. 

iunctos quod -suppingi nequit unys. 

at domino grates et agebat. lxx 

sparilem manibus sustollere lancem. 

ollen clauos limando minutim. 

. . . . . . am uario censuque repletam. 

...... stupuit nimium sua mater ouauit. 

dens in mente sat ast hylarescens. 

oculis grates christo dat in altis. 

...... um dederat sibi tamque beatum. 

se terram premit oreque sepe. 

regis pedibus domini daret eius. 

rans faciem lacrimandoque tingens. 

ine num par tibi quis ualet esse. 

illum miserum dignaris homullum. 

aere uel honoribus amplificare. 

reminiscere quod patereris. 

ome quo non moriar precor ante. 

ideam quem pauper egensque petebam. 

nte te clementer suscipiens me. 



io3. Extrahit membrana . 



2 

. um consortem deHciarpm; 

. enos secum retinendo j per annos. . 

. t me queo quod posthac sat honeste 
. ndenter hec si tracto sapienter. lxii 
. atre dum sat gaudent super hac re. 

. dunt cautissime quam ualuerunt. 

• sus secum fert qiiitquid alius. 

. pluves proprii serui iumores. nxxn 



j f» ; j i* . 

• • 7 ; i . ') i. ; m In J.>~ »‘1 ' ‘ 

MATTHAEI VINDOGINENSI^ MILO. 

. . — > ; «!!**.> 

.... - 

Hamus amoris edax et rete capaeiu^dtbe 1 ’ 
Omnia cum capiant insatianter hiant. 

Haec mihi materia est: vigilanter adesto Thalia, 
Tanquam de notis eliciendo nova. 

5 De Milone cano constantinopolitano, 

Carmine romano ludicra graeca Cano.* 

Qua decor est, hospes pudor exnlat. inde d^coris 
Vix maturescit virginitatis honor; - 
Afram forma decens beat, huic natura deCori 
io Artifices studuit adhibuisse manus. 

Est natu tenuis et re: sed gratia formae 
Ampliat et reficit quod minus esse videt. 
Pauperiem species redimit tenuisque facultas 
Formae pensatur uberiore bono. 
i5 Non opera nutricis egens coma percipit auram; 
Arbitrio fungi liberiore suum: 

Supplicat in facie patientia blanda puellae* 

Verba vocativae pagina frontis habet: 

Blanda supercilii nota vicinatur ocellis, * 

2o Consulto spatio nec fugiente modum: 

Non hospes colit ora color; ne purpura' vultus 



De Mylone Constantynopolitano. A , Gomedia milonis. B . 
3 . est om B • 7. Quo B . 9. decoris^. 10. apposuisse 
B» 12. videt] potest B, i 5 . cultricis fortasse scriben- 
dum* precipit aurum B . 19. Nota supercilii nota vi- 
cinatur B. 21. nec A . * 

Languescat niveo disputat ore rubor: 

Nec depressa nec est surgendi prodiga naris. 

Et medium recolens vitat utrumque malum: 
25 Praeradiant oculi: modico surgentia risu 
.( ) J [ 1 JP ui$J^ratrTa*sfdiu* grata labella rubor : 

Colla nivi certant, ebori certatido polito - - 
Legitima dentes in statione sedent; 

Ne legem , tumor excedat ratione tumoris 
3o P^aeeastigati parva mamilla sedet ; • ■ • 

■Excessu statura carens , mediumque reservans 
Nec nimis ascendit nec sine lege iacet: 

Quis favor, imitoo favus lateat, quae gaudia, quantae 
Deliciae v vultus esse propheta potest: 

35, Argumentosae faciei signa beatus r !; ^ 

Qui videt , immo cui tangere visa licet : 
Cetera cui tractare, foVere, tenere licebit" 

Cum fortunatis se numerare potest. 

Miratur Natura decus pretiumque laboris,’ 

4° ?jEt praelarga datis rebus egere timet. 

Dum perpendiculo percurrit singula diei 
Prodiga formidat iOcrepitatque manum 
, Afrae» Milo datur coniunx. cui parva, facultas 
Sed censu tenui militat ampla fides': 

45 Paupertas non frangit Cum, iion mergit honorem 
Vultus iratae prosperitatis hiems ; • 

Ad decua, ad speculum sponsae dulcescit egestas ; 

Anxietas viso coniugis ore sapit. 

Militat ad victum Milo mercesque diuriias 



«7» certantque B • 3o. Precasti casti B . 3a. minus t- iacent A \ 
37 . qui A . tenere fouere B f 38. Fortune tantis omni- 
bus altior est. B . 4°* timet] potest B • coniunx] 

sponsus B. 44* tenui censu B . 4$. sapit] placet i?. 

5o Exponens modicas sedulus auget opes/ ‘ 

Afra decens regem tangit, radioque decoris 
Condescendit amor imperialis ei. ^ 

Ad Venerem regis marcescit gloria, tterVit 
Imperium , sordet regia , sceptra iacent 
55 Rex humilem coitum poscit Veneremque remissam, 
Affectat tenuem regia Cura thorum $ 

Rex prece, rex pretio movet Afram, supplicat, imvtio 
Imperat, immo preces principis arma movent. 
Divitis ad tenues est arma petitio 
60 Ultio depulsae destinat esse comes. ; 

Ad pretium fragilis natura tepescit, inerbiis 
Sexus ad armatas dat sua terga preces. 

Afra favet, Milo nescit. Milone remoto 
Rex coitus humilis sustinet esse comes. 

65 Uti rex humili laetatur crimine, mutat : 
Stramine pulvinar hospitioque domum. 

Absens Milo facit ad votum regis, amicat 

Sponsa sibi moechum, sponsus adauget 'opes. 
Sponsus abest , sponsa regi consentit' amorem, 

70 Ac sponsae sponsi gratia victa iacet. ‘ ^ 
Sponsus arat, moecho blanditur sponsa; frequentat 
Sponsus agros, sponsus praedia, sponstf^Siiccm. 

5i. radiosque B. 59. Principis ad tenuem est-armata B, 
60. depulsi B . esse] ense A, 64. humilis coitps B. 65. 
vti letatur humili rex crimine B. f . , 

Post versum 68 addita sunt in B haec 4 Wb disticha : 
Milo domi non est, peregre Milone profecto 
Arva vacant, uxor non minus inde pari t. 

Cum sit ager sterilis cur uxor fertilis edam? * ' ‘ 

Quo fodiatur ager non habet, uxor habet. 

70. Ad AB» 

Et tamen, errorem titulas regalis obumbrat, 

Et redimit nocuum nobilis auctor opus. 

75 Crimina festiva ,, deceptio pulchra , reatus 
Felix* peccatum nobile, culpa nitens. 

Peccatoris honor pro crimine disputat, actus 
.Palliat iniustos dissimulatque malum. 

Naturae fragili, tenuis scintillula causae 

80 Sufficit ad culpae prodigialis opus. 

Afra suis causam votis accommodat, immo 
Ito iCOu$am ut causam ponit iniquus amor. 

Regis .deliciae , maiestas., purpura causam 
Praetendunt sceleri, subsidiumque malo. 

85 Alludit; sceleri regalis pondus honoris, 

Egregii phalerat nominis umbra malum. 

Afra iugum tolerare viri fastidit, amore 
Principis insurgit imperiosa viro. 

Iara. .gravius solito votis obtemperat, unde 

90 Milonem gravior sollicitudo quatit. 

, . Sollicitat dolor ingenium rebusque sinistris 
• Plenius anxietas ingeniosa sapit. 

Milo iura thori sentit languescere, sentit 
lactaram fidei, federa fracta notat. 

95 Obstupet unde tenor fidei deflectat habenas, 
Algeat unde fides, unde tepescat amor.> 

Conieotat mala quaeque metus, metuenda prophetat 
Et dubiis rebus deteriora canit. 

Coniectura metus mala, peior, pessima frangit; 

100 Spes bona , spes melior , optima spes reficit. 

Spea fouet, affligit timor; haec favet, ille minatur; 

73. tamen] tegit B. j5. festinati. 84* P retendit sceleris 

Pretendunt celeri B . 89. Et sponsi grauius uotis B. 

96. Alcgcat A. 97 . timor flores poetarum . metuenda 

B et flores poetarum , metuendo A . 

Haec struit, hic perimit; haec iuvat, ille nocet. 

Dum speciem recolit Afrae fideique tenorem 
Milo, pedem referunt gaudia, maeror abit. 
io5 Pro domina radius speciei disputat, Afrae 
Causam sustentat, iura tacentis agit. 

Si formosa nocet , peccantis forma perorat, 
Crimen commendat et yeniale facit. 

Ad sponsae speculum perit indignatio sponsi, 

110 Mentiturque metus et sua causa iacet. 

Milo destruitur dum bellum mente volutant 
Per successivas spesque metusque vices. 

Fluctuat ignara portus variumque figurat 
Protea mens varios accipiendo status. 
n5 Pectoris arcano vigilat discretio, casus 
Ponderat ancipites ad, rationis opus. 

Ex perpendiculo rationis colligit iras 
Castigare graves , dissimulare metus. 

Suspectum videt Afra virum , nec segnius ardet, 
120 Sed vetitum gaudet amplificare scelus. 

In thalamis gaudet regem refovere, laborat 
Furtis furta, malis accumulare malum. 

Cum rex continuat lateri latus, illud in illo, 
Improvisus adest Milo foresque quatit. 

125 Qui risu, qui pace, ioco, qui murmure gaudet 
Qui sua continuat castra, stupescit Amqr. 

Regis delicias, et regem, regis amorem 
Audax praesumit sollicitare Timor. 

Imperfecta metu rumpuntur basia; ludum, 
i3o Qui solet esse comes, non habuisse dolent. 

107. Sic formosa iuuat B. na. timorque B. 11 3. portu B . 

116. anticipes.//. 118. Castigatque — dissimula tque B. 

120. E scelus] studet 122. mala B. i28.metusB. 

129. Semiplena B . 

Ad vocem sponsi trepidat rea sponsa, ruborem 
Legat in exilium vultus , in ore timor. 

Heu pudor accusat regem; dat terga pudori, 

Non poenae, nec eum vis fugat, immo pudor. 
i35 Conditione praeit rex, causa deficit aequa; 

Milo praeit causa , conditione minor. 

Culpa potestatem premit, oblitoque rigore 
Vultum demittit imperialis apex. 

Sceptra verecundant vitio, devicta potestas 
i4o Crimine se clipeo pauperiore tegili. 

Rex abit, oblitus solearum; quippe pudore 
Immemor est ratio pauperiusque sapit. 

Insidias sentit exclusus Milo , fatetur 

lanua surda dolos proloquiturque malum. 
i45 Claustra patent; intret Milo causaeque vigori 
Confidens nudo nunciat ense minas. 

t 

Fulgurat, obiurgat, rivalem quaerit, et iram 
Coniurat facies asperiore statu. 

Regales soleas repetit', quae stupra fatentur 
i5o Indumenta notam regia regis habent. 

Praedicat ornatus dominum, possessio dives 
Est possessoris expositiva sui. 

Se vitium magno defendit teste, reatus 

Firmior auctoris nobilitate viget. % 

i55 A sponsa revocat sponsus sua gaudia; Sponsam 
Solus habere nequit et comes esse negat; 

Rivalem fieri rivalis se negat; horret 



»3*. multus — pudor/?. i34* hic versiculus desideratur in A, 
,i35. Condicioni AB. perit A. *36. perit A . 139 . vere- 

cundant] reconduntur#. 1 4 1 • pudoris B. 142 . paupe- 
- ribuscpie B. i5a. sua B. 1 53. Seuitiam A. i56. et 
negat esse comes B . - 

' •'Sumere relliqiiias qui prior esse solet. 

Afra nec solito coitu nec munere vocis 
160- '■ Dignatur; gravius Afra repulsi dolet. 

Plebeio sordere dolet quam regis amicat 
Cura sibi, regis gloria, regis honor. 

Asperat in sponsum fratres soror impia, Milo 
Rivalis trahitur iudicis ante thronum. 
i 65 Non timet innocuus Milo; non mutat honestas, 
Immo tumet iuris freta favore fides. 

Vox fraterna prior loquitur tacitoque figurat 
Mysterio regis turpe sedentis opus. 

Ad causae fomenta suae sibi regis amicant 
170 Aures, consilium iudiciale petunt. 

Fratrum simplicitas, vero prostrata favore, 

De Milone parat sub brevitate queri. 

'Vinea Miloni spe fructus tradita crebras 
Pullulat in sentes et fruticosa iacet. 

175 Cedit in oppositum spes fructus, vinea languet 
Cultorisque sui sentit abesse manus. 

Vinea prolis eget crinitaque brachia caelo 
Debens serpit humo pauperiore coma 
Spretaque conquiritur viduam torpere iuventam 
180 Et vitae sterilis tristia dampna pati. 

Non parit heredem fructum ramosve nepotes, 

Nec matris redimit postuma virga necem. 
Cultoris vacat aegra manus qui vimina nulla 
Falce metit, Quilo Vomere tangit humum. 

159. nec] non fi. i 63 . soror] sciet B, erasa s littera, cum 
annotatione : ciet. i. conducit. 164. thronum] statum B. 
i 65 . mutatur fi, .malim nutat. 166. timet — spreta A. 
167. fratrum prior exit fi . 171. fauori B . ^176. Culto- 

Hquesuofi. i^8. humifi. 179. Languida fi. 180. ste- 
rilis uitc fi/ 

i 85 Mendicat cultoris inops, languore redundans, 
Culturaeque rogat effugienti* opem. 

Hinc furit urtica mordax, hinc exigit ungues, 
Armataque rudis asperitate perit. 

Ergo pro dampno dampnum , pro crimine poenam 
190 Solvat Milonis desidiosa manus, 

Qui pepigit nobis fructum patiturque soluto 
Articulo iuris deperiisse fidem 

Sic fratres. Milo surgit linguaeque potentis 
In responsivas iactitat arma vices. 

195 < Iuris ad articulum ritus regalis anhelet, 

Quo duce, quo ratio praeside tuta sedet. 

Begia mens verum discernat, commodet aures 
Veris et brevibus gratia vestrd sonis. 

Floruit et viguit mihi tradita vinea, dives 
200 Fructu, praesignis palmite, fronde virens. 

Me duce florigera caelum cervice salutans x 
Vultu respexit lucidiore Iovem. 

Edomui, colui, fovi, vigil, impiger, astans, 
Vimen, humum, fructum, falce, ligone, manu. 
2 o 5 Floruit, emicuit, viguit, stirps, virgula, tellus, 
Palmite, vite, mero, plena, superba, potens. 

Fractus, hebes, tristis lego, sentio, gusto myricas, 
Litigium, taxos, meile, favore, favis. 

Sedulus , immeritus , insons , meto, perfero, sumo 
210 Crimina, dampna, malum, laude, lahore, bono. 

Rennuo, nolo, nego dare, credere, mittere saxis, 
Naufragio, scopulis, semina, vela, ratem. 



18 8. perit] uiget B. 189. domino A. 193. surgit Milo 21 . 
194* responsiuis B . 195* Iurat — legalis B. 196* sedet 

Ne lateat vos causa mali , cur vinea languet 
Destino succincta sub brevitate loqui. 

2i5 Dum vaco culturae vestigia saeva leonis 

Cultoris timidas increpuere manus. 

Castigat mea coepta metus , castigo laborem 
Ne vitae videar prodigus esse meae. 

Cui noceo si sum mihi prodigus ? immo nocentem 
220 Se probat, innocuo qui studet esse nocens/ 
Aure scelus patula rex colligit, immo stupescit 
Fictile vas potum fundere nectareum. 

Nil metuit de se qui iudicat, immo reatus 
Auctoris titulo pro ratione sedet. 

225 Regum iustitiae praeiudicat ausa potestas, 

Ius premit, et gladius iudicialis hebet. 

Quis leo, quis cultor et quae sit vinea sentit 
Fossoris solitus rex adhibere vices. 

In commune suum tractari crimen et anceps 
23o Quod tegat et phaleret allegoria videt. 
Lucescit caligo rei , quod obumbrat amictus 
Mysterii sensu mens famulante capit. 

Turpe ducem causatur opus, culpaeque propheta 
Coniecturalis arguit ora rubor. 

235 E*it in hanc vocem regis discretio, quamvis 
Multus in ore pudor pauperat oris opes: 
c Cultor abi tutus 9 vites cole, nulla leonis 
Amplius invenies signa, repelle metum. 
Coepto summa tuo respondeat, ira tepescat, 

240 Prisca reformetur gratia, prisca fides. 
Pullulet in ramos vitis, fructumque propinet 



2*5. Legum B. 226. habet A. 229. tractaret — at A* 232. ca- 
pit B in rasura , capud A% 2 33« ducem] reum B . 238« in- 
spicies B . 



Digitized by LjOOQie 




28 



Vinea cultori conciliatu suo/ 

Audit IKlo , duci credit, causamque doloris 
Cdstigaris revocat gaudia, laetus abit. 

245 Libertas animi, culpae sua iura remittens, . 

Non odio nocuum vindice pensat opus. 
Plausus ab exilio remeat , respirat amoris 
Integritas , mentis unio , fida fides. 

'Ira tepescit, amor exuberat, Afra marito 
25 o Grata prius, sponso gratior esse potest. 

Sic dum mentis eos confoederat unio gaudent 
Vitae curriculo prosperiore frui. 

Non phalero falsum. Constantinopolis huius 
Se spectatricem iactitat esse rei. 
s55 Non levis aubitrium linguae, non livor obumbret 
Debile Matthaei vindocinensis opus. 

243 « Ludit B. 247* suspirat B . 960. sponso] post hoc B 9 

fortasse vere* a 5 i. gaudent om A . 252. prosperitate B* 
Ultimos quattuor versus omittit A hoc quidem loco, prae- 
ponit eos fol . i 5 i a . carmini *de Milone’ ut per errorem 
inscripta est quae in B, fol. 21** , rectius appellatur 9 Co- 
media de glorioso milite.* 

INVITATIO AMICAE, 



Iam dulcis amica uenito, 

Quam sicut cor meum diligo^ 

Intra in cubiculum meum • > t 

Ornamentis cunctis onustum* th 

t 

5 Ibi sunt sedilia strata , < 

Et domus udis ornata, -v ? 

Floresque in domo sparguntur 
Herbeque fraglantes miscentur ; 
Est ibi mensa apposita, 

10 Uniuersis cibis onusta; 

Ibi clarum uinum hab undat 
Et quicquid te cara delectat; 

Ibi sonant dulces symphonie, 
Inflantur et altius tybie; 
i5 Ibi puer doctus et puella 
Pangunt tibi carmina bella; 

Hic cum plectro cytharam tangit, 
Illa melos cum lyra pangit; 
Portantque ministri pateras 
20 Pinguitatis poculis plenas. 

Non me iuuat tantum conuiuium 
Quantum post dulce colloquium, 
Nec rerum tantarum ubertas 
Ut dilecta familiaritas. 

25 Iam nunc ueni soror electa 
Et pre cunctis mihi dilecta, 

Lux meae clara pupille 
Parsque maior animae meae. 
Ego fui sola in silua 
3o Et dilexi loca secreta, 
Frequenter effugi tumultum 
Et uitaui populum multum. 
Karissima noli tardare, 
Studeamus nos nunc amare. 

35 Sine te non potero uiuere, 

Iam decet amorem perficere. 
Quid iuuat differre, electa, 
Que sunt tamen post facienda? 
Fac cita quod eris factura, 

4o In me non est aliqua mora. 

EPISTOLA 

LITTERARUM STUDIOSI PARISIENSIS. 



Rittulus hoc fonti delegat, uirgula trunco; 

Mater , filius hoc tibi mittit aue. 

Que non compatitur, que non succurrit egenti 
Nato, presumit degenerare parens. 

5 Me tua Parisios pietas legauit ut eam, 

Ingenium studii fructificaret ope. 

Pollicitum geminare soles , mihi plurima spondes 
Munera: pollicitum fallit auara manus. 

Indigeo, me pauperies premit anxia, nummi 
10 Desunt , esuriens ere crumena uacat. 

Heu careo libris quia sumptus prodiga nostrum 
Hausit marsupium parisiensis humus. 

Pauperies studio comes aduersatur, egere 
Compellor, precium nuda crumena premit 
i5 Plurima constringunt me debita, cuncta tenentur 
Pignora ; sic careo uestibus , ere , libris. 

Pauperies studium cogit languescere, nutat 
Propositum , cessant carmina , pendet opus. 

Cogit pauperies me mendicare , coactus 
20 Discedo studiis, cogit amara fames. 

Hinc studium placet, inde lucrum; penuria uictus 
Heu studium nostrum fructificare negat. 



2 . A metrica correctione me abstineo , quia plura tentari 
possunt . 

Me circumueniunt quam plurima debita, perstat 
Creditor, exigitur fenus, amicus abest. 
st5 Degenerat maternus amor, materna laborat 
Gratia, materne nil pietatis habens. 

Heu tepet in sobolem pietas materna, prioris 
Denigrant fame ultima facta dectis. t ; f 

Heu pietas materna iacet, descire laboras 
3o Matrem, materni fructus amoris obit. 

Depereat male firmus amor, qui nutrit amicos 
Presens, absentis gratia fracta perit. 

Cur pefriit materna fides ? cur, languet amoris 
Legitimi genio degenerante status? 

35 Me colit integritas fame , non scorta frequento, . 
Non talos didicit concelebrare manus. 

, Sopite pereat ire tumor, indue matrem? 

Esse stude mater, esse nouerca nega. 

Subsidium presta ,, redimas uadimonia mater,, 

4o Me refoue, tristem letificare stude. 

Sum quasi truncus egens, libris uacuata crumena 
Propositum reprimit anxietate, famis. 

Offendit studium penuria seua, spolares 
Pauperies reprimit perniciosa comes. , 

45 Doctores inhiant manibus, collecta magistri' : 

Exigit, heu quid agam ? creditor omnis abest. 

Nec quod habet celum stellas, quod harena lapillos, 
Nec mala quod pacior dinumerare queo. 

Ergo stude matrem redolere. Uoeabula matris 
5o Degenerant que non testificatur opus. 



Versu 47 utrobique quot scribendum esse vix dignum com- 
memoratione . \ 

( 3 oc; 73 i 

